ड्रिंकिंग प्रॉब्लम पर बोले सुपरस्टार रजनीकांत- ‘समाज की और अच्छे से सेवा कर सकता था’
Superstar Rajinikanth Rajnikanth Opens Up About His Drinking Problem  हाल ही में चेन्नई में रजनीकांत की फिल्म ‘जेलर’ का आडियो लॉन्च इवेंट ऑर्गनाइज किया गया। इस मौके पर एक्टर ने अपनी लाइफ से जुड़ी कई बातें शेयर कीं।
हाल ही में चेन्नई में रजनीकांत की फिल्म ‘जेलर’ का आडियो लॉन्च इवेंट ऑर्गनाइज किया गया। इस मौके पर एक्टर ने अपनी लाइफ से जुड़ी कई बातें शेयर कीं। इस दौरान तमिल सुपरस्टार ने अपनी ड्रिंकिंग प्रॉब्लम पर खुलकर बात करते हुए उसे अपनी लाइफ की सबसे बड़ी मिस्टेक बताया।
एक्टर ने अपने फैंस से कहा कि वे ऐल्कोहॉल (शराब) का दुरुपयोग न करें बल्कि जिम्मेदारी से इसे एंजॉय करें।
बोले, करियर में भी कहीं बेहतर प्रदर्शन किया होता 
उन्होंने कहा, मेरी लाइफ में शराब ना होती तो मैं समाज की ज्यादा अच्छे से सेवा करता। ऐल्कोहॉलिज्म मेरी लाइफ की सबसे बड़ी गलती है।’ उन्होंने यह भी कहा कि अगर शराब नहीं होती तो उन्होंने अपने करियर में भी कहीं बेहतर प्रदर्शन किया होता और आज से भी बड़े स्टार बन गए होते।
फिल्म काला में उठाया था मुद्दा
रजनीकांत ने 2018 में रिलीज हुई अपनी फिल्म ‘काला’ में ऐल्कोहॉलिज्म पर बात की थी। फिल्म में उनका किरदार नशे की हालत में अपनी लापरवाही के चलते पत्नी को खो देता है। यह पहली बार था जब एक्टर ने ऐल्कोहॉल के बुरे रिजल्ट पर बात की थी। इससे पहले तक तो वो शराब और सिगरेट को स्टाइल स्टेटमेंट के रूप में पेश करते थे।
हटाना चाहते हैं सुपरस्टार का टाइटल
इसके अलावा इवेंट में रजनीकांत ने खुद को मिले 'सुपरस्टार' टाइटल पर भी बात की। एक्टर ने कहा कि वो इस अपने नाम के आगे से इस टाइटल को हटाना चाहते हैं। उन्होंने मेकर्स से इस टाइटल काे हटाने के लिए रिक्वेस्ट भी की पर उन्होंने ऐसा करने से मना कर दिया।
डायरेक्टर नेल्सन पर जताया भरोसा
इसके अलावा इवेंट में रजनी ने ‘जेलर’ के डायरेक्टर नेल्सन की पिछली फिल्म ‘बीस्ट’ पर भी बात की। उन्होंने बताया कि विजय स्टारर ‘बीस्ट’ के लिए क्रिटिक्स और ऑडियंस ने डायरेक्टर नेल्सन को क्रिटिसाइज किया था।
इसके बाद चर्चा थी कि नेल्सन को ‘जेलर’ से हटा दिया जाएगा पर उन्होंने नेल्सन पर भरोसा जताए रखा। दूसरी तरफ ‘बीस्ट’ भी क्रिटिसिज्म के बावजूद हिट रही और डिस्ट्रीब्यूटर्स को कोई नुकसान नहीं हुआ।
10 अगस्त को रिलीज होगी जेलर
फिल्म जेलर को नेल्सन दिलीप कुमार ने लिखा और डायरेक्ट किया है। फिल्म में रजनीकांत मुख्य भूमिका में हैं। उनके अलावा इसमें जैकी श्रॉफ, तमन्ना भाटिया, मोहन लाल, राम्या कृष्णन और योगी बाबू समेत कई कलाकार नजर आएंगे। फिल्म 10 अगस्त को रिलीज होनी है।